UPDATE 21.20: Ministrul Victor Costache a anunțat este în desfășurare o anchetă a Colegiului Medicilor în cazul copilului de 4 ani.



UPDATE 18.45: Copilul de 4 ani a decedat sub privirile îndurerate ale părinților. Acesta a suferit un stop cardio-respirator și nu a mai răspuns manevrelor de resuscitare.

UPDATE 14.10 Copilul de 4 ani nu mai are activitate cerebrală și respiră doar susținut de aparate.

„S-a efectuat, în prezența părinților, electroencefalograma, care a arătat lipsa activității cerebrale. Copilul respiră doar susținut de aparate”, a declarat dr. Raluca Alexandru, purtător de cuvânt al Spitalului Grigore Alexandrescu, pentru Libertatea.

UPDATE 9.25 Starea de sănătate a copilului internat la Spitalul Grigore Alexandrescu s-a înrăutățit, anunță reprezentanții spitalului.

”Stare foarte gravă. S-a instalat insuficiență multiplă de organe. Se depun toate eforturile pentru a fi menținut în viață”, a declarat miercuri dimineață dr. Raluca Alexandru, purtător de cuvânt al Spitalului Grigore Alexandrescu.

UPDATE 15.30: Medicul care a efectuat anestezia în cazul băiatului a declarat, pentru Libertatea, că „procedura a fost standard” și că „este o tehnică des folosită”.

Recomandări Sindromul inflamator multisistemic. Ce spune medicul Mihai Craiu despre starea copilului de 8 ani cu COVID, internat la Terapie Intensivă, la care au apărut complicații

UPDATE 14:47 Potrivit unui comunicat de presă emis de clinica stomatologică Teddy Care, părinții copilului paralizat în urma anesteziei ar fi optat pentru ”analgosedare”, deoarece știau de existența acestei opțiuni de la fratele mai mare al copilului, căruia i se efectuaseră tratamente în această clinică. În comunicat se mai precizează că Teddy Care este autorizată de Ministerul Sănătății să facă anestezii, până în prezent, clinica efectuând cu succes peste 100 de tratamente cu anestezie.

UPDATE 14.05: Starea copilului internat la Spitalul Grigore Alexandrescu din București este în continuare gravă, au transmis reprezentații spitalului pentru Libertatea.

„Copilul este internat in reanimare, intubat și ventilat mecanic, starea se menține extrem de gravă sub tratament de specialitate, se fac investigații”, au declarat reprezentanți ai Spitalului Grigore Alexandrescu.

Recomandări Rise Project: Cum îl ajuta Clanul Sportivilor pe Mihai Mitrache zis Câine să intervină pe lângă funcționarii corupți din Primăria Sectorului 4

Potrivit acestora, micuțul a suferit un stop cardiac în urma anesteziei și a fost resuscitat.

Copilul a venit in cursul serii de la spitalul din Pitești in stare extrem de gravă, instabil hemodinamic, după un stop cardio-respirator resuscitat cu câteva ore înainte. Starea se menține extrem de gravă.

Purtătorul de cuvânt al Spitalului Grigore Alexandrescu:

UPDATE 12:30 Ministerul Sănătății a anunțat că DSP va face verificări la clinica stomatologică din Pitești, acolo unde un copil de 4 ani a ajuns de urgență la spital, în urma unei anestezii.

Din primele cercetări, clinica stomatologică nu era autorizată pentru anestezii, se arată într-un comunicat al Ministerului Sănătății.

„Din primele verificări, părinții s-au prezentat cu copilul în data de 10.02.2020 pentru efectuarea unui tratament stomatologic la clinica din Pitești. Clinica stomatologică are autorizație sanitară de funcționare (ASF) eliberată de DSP Argeș cu nr.170 din 28.07.2016 pentru obiectul de activitate consultații și tratamente în specialitățile medicină dentară și ortodonție. În ASF nu are înscris obiectul de activitate: anestezie-analgo-sedare”, se arată în comunicatul ministerului.



Recomandări Cum s-a pierdut corpul preotului Ioan Panusciac la morga din Carei. L-a înmormântat altă familie, din greșeală. Managerul spitalului: ”Prezentăm scuze”

Inspectorii sanitari argeșeni verifică condițiile în care s-a acordat asistența medicală copilului, respectarea protocoalelor medicale și a legislației în vigoare privind acordarea anesteziei, autorizația sanitară de funcționare a clinicii, condițiile igienico–sanitare din unitate.

Inspectorii DSP Argeș au aplicat clinicii stomatologice o sancțiune în valoare de 20 000 lei pentru nerespectarea obiectului de activitate înscris în Autorizația Sanitară de Funcționare. (HG 857/2011, art.3, lit. e).

În același timp, polițiștii din Argeș fac investigații pentru infracțiunea de vătămare corporală din culpă, au declarat, pentru Libertatea, oficiali din cadrul Inspectoratului de poliție al acestui județ.

Încadrarea juridică ar putea fi schimbată în funcție de rezultatele unui examen medico-legal care ar urma să aibă loc. Surse apropiate anchetei au declarat pentru Libertatea că incidentul s-a petrecut luni seară, la clinica Teddy Care, situată într-un centru comercial din Pitești.

Copilului, în vârstă de patru ani și jumătate, i s-a făcut rău în timpul unei proceduri stomatologice pentru care i se făcuse o anestezie.

El a fost dus imediat la Spitalul de Pediatrie din Pitești și, având în vedere starea extrem de gravă a micuțului, el a fost transferat la spitalul Grigore Alexandrescu din Capitală.

La momentul la care a plecat din Pitești nu răspundea niciunui stimul. Imediat după ce au aflat despre incident, polițiștii au mers la clinica stomatologică, au discutat cu cei implicați, au ridicat mostre din anestezicul folosit dar și instrumentar medical utilizat în procedura efectuată, a precizat sursa Libertatea.

Libertatea a încercat să ia legătura cu reprezentanții clinicii stomatologice din Pitești, însă nimeni din conducerea Teddy Care nu era disponibil pentru a exprima un punct de vedere oficial cu privire la incident.

Potrivit paginii de Facebook a clinicii, cabinetele stomatologice Teddy din Pitesti au fost deschise în urmă cu aproape zece ani, în iulie 2010, iar clinica este destinată copiilor și adolescenților.

Citeşte şi:

Un tir a lovit un autobuz care transporta 14 persoane. O femeie a fost transportată la spital

Și la ISU Cluj se lucrează în familie. Șeful și-a promovat nepotul: „Era singurul cadru militar care putea fi împuternicit”

Epidemia generată de coronavirus va fi oprită până în aprilie, crede Donald Trump. Cine i-a dat asigurări președintelui american

PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH Ce a făcut Carmen Șatran, studenta criminală din Timișoara, după gratii. Vestea șoc venită acum

HOROSCOP Horoscop 19 septembrie 2020. Scorpionii sunt iritați discuțiile fără finalitate sau cele care îi limitează

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect